CELEX: 62018CA0074
Language: el
Date: 2019-01-17 00:00:00
Title: Υπόθεση C-74/18: Απόφαση του Δικαστηρίου (έκτο τμήμα) της 17ης Ιανουαρίου 2019 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Δίκη κινηθείσα από την A Ltd (Προδικαστική παραπομπή — Οδηγία 2009/138/ΕΚ — Ανάληψη και άσκηση δραστηριοτήτων ασφάλισης και αντασφάλισης — Άρθρο 13, σημείο 13 — Έννοια του «κράτους μέλους στο οποίο ευρίσκεται ο κίνδυνος» — Εταιρία εγκατεστημένη σε κράτος μέλος η οποία παρέχει υπηρεσίες ασφάλισης για τους συμβατικούς κινδύνους που συνδέονται με τις μετατροπές των εταιριών σε άλλο κράτος μέλος — Άρθρο 157 — Κράτος μέλος είσπραξης του φόρου επί των ασφαλίστρων)

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/17
            
         
      Απόφαση του Δικαστηρίου (έκτο τμήμα) της 17ης Ιανουαρίου 2019 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Δίκη κινηθείσα από την A Ltd
      (Υπόθεση C-74/18) (1)
      
      ((Προδικαστική παραπομπή - Οδηγία 2009/138/ΕΚ - Ανάληψη και άσκηση δραστηριοτήτων ασφάλισης και αντασφάλισης - Άρθρο 13, σημείο 13 - Έννοια του «κράτους μέλους στο οποίο ευρίσκεται ο κίνδυνος» - Εταιρία εγκατεστημένη σε κράτος μέλος η οποία παρέχει υπηρεσίες ασφάλισης για τους συμβατικούς κινδύνους που συνδέονται με τις μετατροπές των εταιριών σε άλλο κράτος μέλος - Άρθρο 157 - Κράτος μέλος είσπραξης του φόρου επί των ασφαλίστρων))
      (2019/C 93/22)
      Γλώσσα διαδικασίας: η φινλανδική
      
         Αιτούν δικαστήριο
      
      Korkein hallinto-oikeus
      
         Διάδικοι στην υπόθεση της κύριας δίκης
      
      A Ltd
      
         παρισταμένης της: Veronsaajien oikeudenvalvontayksikkö
      
         Διατακτικό
      
      Το άρθρο 157, παράγραφος 1, πρώτο εδάφιο, της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II), όπως τροποποιήθηκε με την οδηγία 2013/58/ΕΕ του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σε συνδυασμό με το άρθρο 13, σημείο 13, της εν λόγω οδηγίας 2009/138, έχει την έννοια ότι, όταν μια ασφαλιστική εταιρία εγκατεστημένη στο έδαφος κράτους μέλους προσφέρει τη δυνατότητα ασφαλιστικής κάλυψης των συμβατικών κινδύνων που συνδέονται με την αξία των μετοχών και με τη δίκαιη τιμή αγοράς που κατέβαλε ο αγοραστής στο πλαίσιο εξαγοράς επιχείρησης, η ασφαλιστική σύμβαση που συνάπτεται στο πλαίσιο αυτό υπόκειται αποκλειστικά στους έμμεσους και τους οιονεί φόρους που επιβαρύνουν τα ασφάλιστρα στο κράτος μέλος εγκατάστασης του λήπτη της ασφάλισης.
      
         (1)  ΕΕ C 142 της 23.4.2018.